****

ประกาศองค์การบริหารส่วนตำบลบางดี

เรื่อง รับโอน(ย้าย) พนักงานส่วนตำบล หรือข้าราชการส่วนท้องถิ่นประเภทอื่น

เพื่อแต่งตั้งให้ดำรงตำแหน่งที่ว่าง

-------------------------------------

 ด้วยองค์การบริหารส่วนตำบลบางดี อำเภอห้วยยอด จังหวัดตรัง มีความประสงค์รับโอน(ย้าย) พนักงานส่วนตำบล ข้าราชการหรือพนักงานท้องถิ่นอื่น เพื่อบรรจุแต่งตั้งให้ดำรงตำแหน่งที่ว่าง ตามแผนอัตรากำลัง 3 ปี (ปีงบประมาณ พ.ศ. 2564 - 2566 ) จำนวน 1 อัตรา ดังนี้

 1. ตำแหน่งที่รับโอน(ย้าย)

 1.1. นิติกรปฏิบัติการ/ชำนาญการ จำนวน 1 อัตรา

 1.2. เจ้าพนักงานธุรการปฏิบัติงาน/ชำนาญงาน จำนวน 2 อัตรา

 1.3. เจ้าพนักงานพัสดุปฏิบัติงาน/ชำนาญงาน จำนวน 1 อัตรา

 2. คุณสมบัติการรับโอน

 2.1 พนักงานส่วนตำบลตำแหน่งและระดับเดียวกันกับตำแหน่งที่ว่าง

2.2 ข้าราชการหรือพนักงานส่วนท้องถิ่นประเภทอื่น ในตำแหน่งและระดับเดียวกัน กับตำแหน่งที่ว่าง

 3. เอกสารประกอบการรับโอน

 3.1 คำร้องขอโอน

 3.2 หนังสือยินยอมจากต้นสังกัดในการให้โอน

 3.3 หนังสือรับรองความประพฤติ

 3.4 สำเนาทะเบียนประวัติ

 3.5 เอกสารอื่น ๆ ที่เกี่ยวข้อง (ถ้ามี)

 ผู้ใดมีคุณสมบัติตรงตามมาตรฐานกำหนดตำแหน่ง และมีความประสงค์จะขอโอน(ย้าย) ให้ยื่นความประสงค์ โดยจัดทำคำร้องขอโอน(ย้าย) และเอกสารประกอบการโอน(ย้าย) ประสานมายังสำนักงานปลัดองค์การบริหารส่วนตำบลบางดี อำเภอห้วยยอด จังหวัดตรัง ในวันและเวลาราชการ

 ประกาศ ณ วันที่ 18 พฤษภาคม พ.ศ.2564



(นายสนิท ชูเมือง)

นายกองค์การบริหารส่วนตำบลบางดี